2008 m. Malaizijos Grand Prix

2008 m. Malaizijos Grand Prix – antrasis 2008 m. sezono Formulės 1 Grand Prix (GP) vykęs kovo 21-23 d. Sepang trasoje Sepange, Malaizijoje.

Tai buvo 10-asis GP vykęs šioje trasoje ir Malaizijoje. 

Malaizijos GP F1 lenktynių organizatoriai pranešė, kad 2009 m. varžybas Sepango trasoje planuoja surengti tamsiu paros metu, trasoje įrengus dirbtinio apšvietimo sistemą.

Penktadienio treniruotės

Pirmoji dalis 
Kovo 21 d. penktadienio treniruočių pirmojoje dalyje geriausiai pasirodė Felipe Massa (Scuderia Ferrari). Jis greičiausią ratą nuvažiavo per 1 min. 35,392 sek. Kitas šios komandos pilotas Kimi Räikkönen ratą įveikė per 1 min. 36,459 sek. (apytiksliai 1 sekunde lėčiau nei F. Massa).

Treniruočių pradžioje į priekį išsiveržė Kimi Räikkönen, bet gana greitai pasitraukė iš kovos dėl pasibaigusio kuro.

Trečią vietą užėmė Heikki Kovalainen (laikas - 1:36.556, McLaren).

Red Bull Racing lenktynininkas David Coulthard nesuvaldes bolido 12 ir 13 posūkiuose atsitrenkė į kelkraštį (lūžo pakaba) ir taip baigė pasirodymą šioje dalyje. Vėliau dėl variklio gedimo iš trasos buvo priverstas pasitraukti ir kitas šios komandos pilotas australas Mark Webber. Dėl tokios pačios priežasties pasitraukė ir Force India komandos lenktynininkas Adrian Sutil.

Dėl Red Bull Racing komandos David Coulthard incidento, kai lūžo pakaba (taip pat ir per 2008 m. Australijos Grand Prix) teisėjai pradėjo tyrimą. Komanda atstovus paprašyta paaiškinti incidento priežastis. Vėliau pranešta, kad komandos argumentai, jog bolido pakaba yra pakankamai tvirta ir nekelia pavojaus lenktynininkų saugumui, teisėjų kolegijos neįtikino ir jei komanda nespės įtikinti FIA specialistų iki šeštadienio (kovo 22 d.) treniruočių pradžios, gali būti, kad komandai nebus leista dalyvauti lenktynėse

Antroji dalis 
Penktadienio treniruočių antrojoje dalyje prognozuotas lietus taip ir nepasirodė. Treniruotės vyko esant sausam orui. Šioje dalyje greičiausiai, per 1 min. 35,055 sek, ratą apvažiavo Lewis Hamilton (McLaren). Antrą ir trečią vietas užėmė Scuderia Ferrari pilotai Felipe Massa (laikas - 1:35.206) ir Kimi Räikkönen (laikas - 1:35.428).

Antrojoje treniruočių dalyje nepasirodė Red Bull Racing lenktynininkas David Coulthard. Scuderia Toro Rosso komandos pilotui Sébastien Bourdais nepavyko nuvažiuoti greičiausio rato. Manoma, kad sugedo Ferrari variklis.

Šeštadienio treniruotės 
Šeštadienio treniruotėse greičiausias buvo BMW-Sauber pilotas vokietis Nick Heidfeld, kuris geriausią savo ratą įveikė per 1 min. 35,019 sek. Antras liko suomis Kimi Räikkönen iš Scuderia Ferrari komandos (laikas - 1:35.262). Kitas Ferrari komandos lenktynininkas brazilas Felipe Massa liko tračias (laikas - 1:35.388).

Kvalifikacija

Lenktynės 

Malaizijos GP lenktynėse pergalė šventė Ferrari pilotas Kimi Räikkönen. Antras buvo lenkas Robert Kubica iš BMW-Sauber komandos, trečias Heikki Kovalainen iš McLaren.

Pastabos: NF - nefinišuota, DSQ - dikvalifikacija.

Kita 
 2008 m. Malaizijos Grand Prix rėmėjai: Petronas, Visit Malaysia, Kuala Lumpur International Airport, RBS, ING, Bridgestone, DHL, Allianz.
 Pirmasis greičiausias įveiktas ratas lenktynėse piloto Nick Heidfeld karjeroje komandos BMW Sauber istorijoje.
 Pirmą kartą lenkas Robert Kubica (BMW-Sauber) iškovojo antrąją vietą.

Išnašos

Nuorodos 
 Kvalifikacijos eiga ir rezultatai  ()
 Malaizijos GP lenktynės  ()
 Malaizijos GP greičiausi ratai  ()

Formulės 1 Grand Prix
Malaizijos sporto varžybos